नई दिल्ली। टेलीकॉम सेक्टर में धमाका करने के बाद रिलायंस जियो ने ब्रॉडबैंड इंटरनेट की दुनिया में कदम रख दिया है। इसकी शुरुआत (टेस्टिंग) मुंबई से हुई है। जियो की ब्रॉडबैंड सर्विस में यूजर्स को 1 जीबीपीएस तक की इंटरनेट स्पीड मिलेगी। 1 जीबीपीएस स्पीड का मतलब है कि रिलायंस जियो ब्रॉडबैंड से यूजर चंद सेकेंड में पूरी फिल्म डाउनलोड कर लेगा। गौरतलब है कि सितंबर में रिलायंस इंडस्ट्री के चेयरमैन मुकेश अंबानी ने बताया था कि कंपनी घरों के लिए रिलायंस जियो ब्रॉडबैंड फाइबर टू द होम (एफटीटीएच) की टेस्टिंग कर रही है।